ข่าวประชาสัมพันธ์ภาษีประจำปี  2559

เงินภาษีทุกบาทนั้นมีค่า  ช่วยพัฒนาท้องถิ่นเรา

    *  ภาษีโรงเรือนและที่ดิน   1  มกราคม   ถึงสิ้นเดือนกุมภาพันธ์  2559
    *  ภาษีบำรุงท้องที่   1  มกราคม   ถึง  30  เมษายน  2559
    *  ภาษีป้าย  1  มกราคม  ถึง  31  มีนาคม  2559
   

ข้อแนะนำการเสียภาษีในเขตเทศบาลตำบลห้วยนาง
ในเขต เทศบาลตำบลห้วยนางนั้น  ประชาชนในท้องถิ่น  มีหน้าที่ที่จะต้องเสียภาษีแก่ เทศบาลเพื่อนำไปพัฒนาท้องถิ่น  ดังนี้

     1.  ภาษีโรงเรือนและที่ดิน
          คือภาษีที่เก็บ  จากโรงเรือนหรือสิ่งปลูกสร้างอย่างอื่นที่ให้เช่าที่ทำการค้าขาย  ที่เก็บสินค้าที่ประกอบการอุตสาหกรรม  อาคาร  บ้านเช่า  หอพัก  ธนาคาร  โรงแรม  แฟลต  อพาร์ตเม้นต์  คอนโดมิเนียม  ตึกแถว  โรงเรียนสอนวิชาชีพ  ฟาร์มสัตว์และที่ปกติใช้ร่วมกับโรงเรือนนั้น ๆ

     ระยะเวลาการเสียภาษีโรงเรือนและที่ดิน 

    *  ผู้เป็นเจ้าของของเจ้าของกรรมสิทธิโรงเรือนและที่ดินต้อง  ไปยื่นแบบแสดงรายการแห่งทรัพย์สิน   (ภ.ร.ด.2)  ต่อเจ้าหน้าที่ ณ เทศบาลตำบลห้วยนาง  ซึ่งทรัพย์สินของท่านนั้นตั้งอยู่  ตั้งแต่วันที่  2  มกราคม  -  สิ้นเดือนกุมภาพันธ์  ของทุกปี
    *  พนักงานเจ้าหน้าที่จะออกแบบแจ้งการประเมิน  (ภ.ร.ด.8)
    *  ผู้ประเมินต้องชำระเงินภายใน  30  วัน  นับตั้งแต่ได้รับแบบแจ้งการประเมิน  (ภ.ร.ด.8) 

     อัตราภาษีโรงเรือนและที่ดิน

    *  ร้อยละ  12.5  ของค่ารายปี 

     อัตราโทษและค่าปรับ

    *  ผู้ใดละเลยไม่ยื่นแบบแสดงรายการมีความผิดโทษปรับไม่เกิน  200  บาท  และเรียกเก็บภาษีย้อนหลังไม่เกิน  10  ปี
    *  ผู้ ใดยื่นแบบแสดงรายการไม่ถูกต้องตามความเป็นจริงหรือไม่บริบูรณ์มีความผิดต้อง ระวางโทษจำคุกไม่เกิน  6  เดือน  หรือปรับไม่เกิน  500  บาท  หรือทั้งจำทั้งปรับและเรียกเก็บได้ไม่เกิน  5  ปี
    *  ถ้าชำระค่าภาษีเกินกำหนด  30  วัน  นับแต่วันถัดจากวันที่ได้รับแจ้งจากเจ้าหน้าที่ประเมิน  ให้เสียเงินเพิ่ม  ดังนี้ 
    *  ไม่เกิน  1  เดือน  เสียเพิ่ม  2.5%
    *  เกิน  1  เดือน  แต่ไม่เกิน  2  เดือน  เพิ่ม  5%
    *  เกิน  2  เดือน  แต่ไม่เกิน  3  เดือน  เพิ่ม  7.5%
    *  เกิน  3  เดือน  แต่ไม่เกิน  4  เดือน  เพิ่ม  10%
    *  เกิน  4  เดือนขึ้นไปให้ยึดอายัดหรือขายทอดตลาดทรัพย์สินโดยมิต้องขอให้ศาลสั่งหรือออกหมายยึด  

     การอุทธรณ์   ภาษีโรงเรือนและที่ดิน

    *  ผู้ รับประเมินไม่พอใจในการประเมินของพนักงานเจ้าหน้าที่  ให้ยื่นคำร้องขอให้พิจารณาการประเมินใหม่ต่อคณะเทศมนตรี  ภายใน  15  วัน  นับแต่วันที่ได้รับแจ้งการประเมิน  หากยื่นเกิน  15  วัน  ให้ถือว่าจำนวนเงินซึ่งประเมินไว้นั้นเป็นจำนวนเด็ดขาดและห้ามไม่ให้นำคดี ขึ้นสู้ต่อศาล
    *  หาก ผู้รับประเมินยังไม่พอใจคำชี้ขาดของคณะเทศมนตรี  จะนำคดีไปสู่ศาลโดยยื่นฟ้องต่อศาลภายใน  30  วัน  นับแต่วันรับแจ้งความให้ทราบคำชี้ขาด
    *  ทั้งนี้ผู้รับประเมินต้องชำระค่าภาษีทั้งสิ้นให้เรียบร้อย
    *  การอุทธรณ์คำสั่งของเจ้าพนักงานไม่เป็นผลให้ทุเลาการชำระภาษี  ถ้าชำระภาษีช้ากว่า  30  วัน  เจ้าพนักงานมีอำนาจเพิ่มค่าภาษีได้ 

     2. ภาษีบำรุงท้องที่

          หรือภาษีที่ดิน  คือภาษีที่เรียกเก็บจากเจ้าของที่ดินที่มีกรรมสิทธิที่ดินผู้ถือครองที่ดินในเขต เทศบาลตำบลห้วยนาง     
    ระยะเวลาการเสียภาษีบำรุงท้องที่หรือภาษีที่ดิน
ภายในวันที่  1  มกราคม  ถึงสิ้นเดือนเมษายนของทุกปี  โดยยื่นแบบแสดงรายการที่ดิน (ภ.บ.ท.5)  ณ  สำนักงาน เทศบาลตำบลห้วยนาง  หากพ้นกำหนด  ต้องเสียเพิ่มอีกร้อยละ  24  ต่อปี  ส่วนผู้ที่หลีกเลี่ยงไม่เสียภาษี  เจ้าพนักงานประเมินมีอำนาจแจ้งการประเมินย้อยหลังได้ไม่เกิน  10  ปี  และเก็บเงินเพิ่มอีกร้อยละ  10  
          โทษทางอาญาจำคุกไม่เกิน  6  เดือน  หรือปรับไม่เกิน  2,000  บาท  หรือทั้งจำทั้งปรับ
          ในกรณีการเปลี่ยนแปลงเจ้าของกรรมสิทธิ์หรือแบ่งแยกที่ดินให้ผู้อื่นหรือ จำนวนที่ดินเดิมเปลี่ยนแปลงไป  ต้องยื่นแบบแสดงรายการที่ดิน  (ภ.บ.ท.5)  ภายใน  30  วัน  นับตั้งแต่วันที่ได้รับกรรมสิทธิ์หรือวันที่จำนวนที่ดินเปลี่ยนแปลงไป

     3.ภาษีป้าย

     คือภาษีที่จัดเก็บจากเจ้าของ  ป้ายที่แสดงชื่อยี่ห้อหรือเครื่องหมายที่ใช้ประกอบการค้าหรือการโฆษณาการค้า เพื่อหารายได้  โดยต้องเสียภาษีป้าย (ภ.ป.1) ตั้งแต่  1  มกราคม ถึงสิ้นเดือน  มีนาคมของทุกปี

     การยื่นแบบแสดงรายการภาษีป้าย

    *  เสีย ภาษีป้ายโดยเสียเป็นรายปี  ยกเว้นป้ายที่เริ่มติดตั้งหรือแสดงในปีแรก  ให้ยื่นแบบแสดงรายการภาษีป้ายภายใน  15  วัน  และให้เสียภาษีป้ายตั้งแต่วันที่เริ่มติดตั้ง  หรือแสดงจนถึงสิ้นปีและเสียภาษีเป็นรายงวด ๆ ละ 3 เดือนของปี
    *  ชำระภาษีป้ายภายใน  15  วัน  นับตั้งแต่วันที่ได้รับแจ้งการประเมินจากเจ้าหน้าที่  


     อัตราภาษีป้าย
     จะเก็บตามเนื้อที่ของป้ายโดยเอาส่วนกว้างที่สุดของป้ายเป็นตารางเซนติเมตร  แล้วคิดค่าภาษีป้ายตามประกาศกระทรวงมหาดไทยดังนี้
    *  ป้ายภาษาไทยล้วน  อัตรา  3  บาท  ต่อ  500  ตารางเซนติเมตร
    *  ป้ายภาษาไทยปนภาษาต่างประเทศ  รูปภาพ  โลโก้  หรือเครื่องหมายอัตรา  20  บาท  ต่อตารางเซนติเมตร
    *  ป้าย ที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่  หรือป้ายที่มีอักษรไทยบางส่วนหรือต่ำกว่าอักษรต่างประเทศ  อัตรา  40  บาท  ต่อ  500  ตารางเซนติเมตร
    *  ป้ายทุกชนิดเมื่อคำนวณพื้นที่ป้ายแล้วทีอัตราที่ต้องเสียภาษีต่ำกว่าป้ายละ  200  บาท  ให้เสียภาษีป้ายละ  200  บาท 

        การอุทธรณ์
        ภาษีป้าย 

    *  ผู้ มีหน้าที่เสียภาษีป้ายเห็นว่าการประเมินนั้นไม่ถูกต้อง  มีสิทธิอุทธรณ์การประเมินต่อนายกเทศมนตรี  ภายใน  30  วัน  นับตั้งแต่วันที่ได้รับแจ้งการประเมิน  โดยใช้แบบที่กระทรวงมหาดไทยกำหนด
    *  การอุทธรณ์ไม่เป็นเหตุให้ทุเลาการชำระภาษีป้าย 

    *  ผู้ อุทธรณ์มีสิทธิอุทธรณ์คำวินิจฉัยของผู้ว่าราชการจังหวัดต่อศาล  ภายใน  30  วัน  นับตั้งแต่วันที่ได้รับแจ้งคำวินิจฉัยอุทธรณ์  เว้นแต่ผู้อุทธรณ์ไม่ยอมปฏิบัติ  หรือไม่ยอมให้ถ้อยคำโดยไม่มีเหตุผลอันสมควรตามหนังสือเรียกมาให้ถ้อยคำของ ผู้ว่าราชการจังหวัด  กรณีนี้ผู้อุทธรณ์ไม่มีสิทธิอุทธรณ์คำวินิจฉัยของผู้ว่าราชการจังหวัดต่อ ศาล  

